Z A P I S N I K

46. sjednice Vijeća Mjesnog odbora Studentski grad, održane 18. ožujka 2025.
u prostorijama Mjesnog odbora Studentski grad, Ulica Vile Velebita 1a,
s početkom u 19,00 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DEAN MATOVIĆ
1. PETAR DUČKIĆ
1. VJEKOSLAV MADUNIĆ
1. DRAŠKO ŠRAGALJ

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 8 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 45. sjednice, održane 18. veljače 2025. godine. Vijeće jednoglasno prihvaća tekst zapisnika, bez izmjena.

Predsjednica predlaže dopunu dnevnog reda:
1. Zahtjev za povremeno korištenje prostora mjesne samouprave Studentski grad, Ulica Vile Velebita 1a, Socijaldemokrati – donošenje zaključka;
2. Prijedlog nove regulacije prometa, označavanje pješačkih prijelaza i putova u Ulici Vile Velebita – donošenje zaključka.
Na prijedlog predsjednice, Vijeće jednoglasno utvrđuje
DNEVNI RED:

1. Prijedlozi lokacija za božićno i novogodišnje uređenje grada Zagreba u 2025/2026. godini – donošenje zaključka;
2. Prijedlog za premještanje klupe u Ulici Milovana Gavazzija na novu lokaciju – donošenje zaključka;
3. Prijedlog za uklanjanje paleta s javne površine u XI. Novoselskom odvojku – donošenje zaključka;
4. Zahtjev građana za javnu rasvjetu te sanaciju i održavanje stazice u Dankovečkoj ulici – donošenje zaključka;
5. Zahtjev građana za proširenje parkirnih mjesta u Ulici Vile Velebita kod Dječjeg vrtića Poletarac – donošenje zaključka;
6. Zahtjev građana za označavanje parkirnih mjesta u Ulici Vile Velebita – donošenje zaključka;
7. [bookmark: _Hlk193702449]Zahtjevi za povremeno korištenje prostora mjesne samouprave Studentski grad, Ulica VileVelebita 1a – donošenje zaključka;
a) UUNZ, Podružnica seniori Studentskog grada
b) HGZ Čarobna frula
c) Socijaldemokrati
8. Zahtjev predstavnika suvlasnika SZ M. Gavazzija 5, 7 i 9 za jednokratno korištenje prostora mjesne samouprave Studentski grad, Ulica Vile Velebita 1a – donošenje zaključka;
9. Prijedlog nove regulacije prometa, označavanje pješačkih prijelaza i putova u Ulici Vile Velebita – donošenje zaključka;
10. Pitanja, prijedlozi i obavijesti.


Ad. 1) Prijedlozi lokacija za božićno i novogodišnje uređenje grada Zagreba u 2025/2026. godini

Nakon provedene rasprave, Vijeće jednoglasno donosi

ZAKLJUČAK
o prijedlogu lokacija za božićno i novogodišnje uređenje
grada Zagreba u 2025/2026. godini

I. Predlaže se postavljanje ukupno 15 svjetlećih božićnih zvona na području Mjesnog odbora Studentski grad, na sljedećim lokacijama:

· šetnica u Ulici Zvonimira Ljevakovića – svaki treći rasvjetni stup – 6 komada,
· Ulica Vile Velebita, kod kbr. 9b – 3 komada,
· Ulica Vile Velebita, ispred OŠ Vjenceslava Novaka – 3 komada,
· Ulica Gjure Prejca, kod kbr. 3 i 5, nasuprot Prehrambeno-tehnološke škole – 3 komada.


Ad. 2) Prijedlog za premještanje klupe u Ulici Milovana Gavazzija na novu lokaciju

Nakon provedene rasprave, Vijeće jednoglasno donosi 

ZAKLJUČAK
o prijedlogu za premještanje klupe u Ulici Milovana Gavazzija na novu lokaciju

I. Razmotren je prijedlog za premještanje klupe u Ulici Milovana Gavazzija na novu lokaciju.
II. S obzirom da je Gradski ured za obnovu, izgradnju, prostorno uređenje, graditeljstvo i komunalne poslove donio rješenje u kojem je navedeno da predložena mikrolokacija nije adekvatna, od istog ureda se traži da ponovi očevid u prisutnosti članova Vijeća kako bi se našla odgovarajuća mikrolokacija za premještanje klupe.

Ad. 3) Prijedlog za uklanjanje paleta s javne površine u XI. Novoselskom odvojku

Nakon provedene rasprave, Vijeće jednoglasno donosi 
ZAKLJUČAK
o prijedlogu uklanjanja paleta s javne površine

I. Razmotren je prijedlog članova Vijeća te se traži od Čistoće da ukloni palete s javne zelene površine u XI. Novoselskom odvojku, kod kbr. 5.  


Ad. 4) Zahtjev građana za javnu rasvjetu te sanaciju i održavanje stazice u Dankovečkoj ulici

Nakon provedene rasprave, Vijeće jednoglasno donosi

ZAKLJUČAK
o prijedlogu postavljanja javne rasvjete te čišćenja i sanacije stazice
u Dankovečkoj ulici, kod kbr. 48

I. Razmotrena je molba građana da se očisti i sanira zarasla stazica u Dankovečkoj ulici.
II. Predlaže se da Zrinjevac očisti stazicu, odnosno dijelove stazice koji pripadaju javnoj površini, a nisu dio stambene zgrade. 
III. Predlaže se da se održi očevid kako bi se utvrdilo na koji način je najbolje popraviti popucale betonske ploče te da se utvrdi koji dio pripada javnoj površini.
IV. Predlaže se postavljanje javne rasvjete na navedenoj stazici.


Ad. 5) Zahtjev građana za proširenje parkirnih mjesta u Ulici Vile Velebita kod Dječjeg vrtića Poletarac

Nakon provedene rasprave, Vijeće jednoglasno donosi

ZAKLJUČAK
o prijedlogu građana za proširenjem parkirnih mjesta na zapadnoj strani
Dječjeg vrtića Poletarac u Ulici Vile Velebita

I. Razmotren je prijedlog građana o proširenju parkirnih mjesta na zapadnoj strani Dječjeg vrtića Poletarac u Ulici Vile Velebita.
II. Predlaže se da predstavnik Sektora za promet izađe na očevid zajedno s predstavnikom Vijeća Mjesnog odbora Studentski grad kako bi se razmotrio navedeni prijedlog, uzimajući u obzir infrastrukturu te lokacije planiranih polupodzemnih spremnika za otpad.


Ad. 6) Zahtjev građana za označavanje parkirnih mjesta u Ulici Vile Velebita

Nakon provedene rasprave, Vijeće jednoglasno donosi

ZAKLJUČAK
o prijedlogu za označavanje parkirnih mjesta u Ulici Vile Velebita kod kbr. 17 i 19

I. Razmotren je prijedlog građana o označavanju parkirnih mjesta te postavljanju znaka zabranjenog parkiranja na pješačkom ulazu u zgradu u Ulici Vile Velebita kod kbr. 19.
II. Predlaže se označavanje parkirnih mjesta na parkingu južno od zgrade Vile Velebita 19, tj. sjeverno od zgrade Vile Velebita 17.
III. Predlaže se postavljanje znaka zabranjenog parkiranja na pješačkom ulazu u zgradu s parkinga u Ulici Vile Velebita 19.


Ad. 7) Zahtjevi za povremeno korištenje prostora mjesne samouprave Studentski grad, Ulica VileVelebita 1a

Nakon provedene rasprave, Vijeće jednoglasno donosi

ZAKLJUČAK
o davanju na povremeno korištenje prostora mjesne samouprave

I. Vijeće Mjesnog odbora Studentski grad odobrava povremeno korištenje prostora u objektu mjesne samouprave Studentski grad, Ulica Vile Velebita 1a, u terminima kako slijedi:
a) Udruga umirovljenika Novi Zagreb, Podružnica Seniori Studentskog grada
- utorkom i petkom od 17,00 do 21,00 sat (dvorana prizemlje),
- utorkom i petkom od 17,00 do 21,00 sat (dvorana podrum).

b) Hrvatsko glazbeno društvo Čarobna frula
- ponedjeljkom i četvrtkom od 19,30 do 21,30 sati (dvorana prizemlje)

	c) Socijaldemokrati
	- drugi ponedjeljak u mjesecu od 19,00 do 19,30 sati
	- četvrti četvrtak u mjesecu od 18,45 do 19,30 sati


Ad. 8) Zahtjev predstavnika suvlasnika SZ M. Gavazzija 5, 7 i 9 za jednokratno korištenje prostora mjesne samouprave Studentski grad, Ulica Vile Velebita 1a

Nakon provedene rasprave, Vijeće jednoglasno donosi

ZAKLJUČAK
o davanju na jednokratno korištenje prostora mjesne samouprave

[bookmark: _GoBack]I. Vijeće Mjesnog odbora Studentski grad odobrava korištenje prostora mjesne samouprave u Ulici Vile Velebita 1a predstavnicima suvlasnika zgrade iz Ulice Milovana Gavazzija, kbr. 5, 7 i 9, radi održavanja sastanka suvlasnika, 19. ožujka 2025. od 19,00 do 20,30 sati, bez naknade.

Ad. 9) Prijedlog nove regulacije prometa, označavanje pješačkih prijelaza i putova u Ulici Vile Velebita
Nakon provedene rasprave, Vijeće jednoglasno donosi

ZAKLJUČAK
o prijedlogu nove regulacije prometa, označavanje pješačkih prijelaza i putova
u Ulici Vile Velebita
I. Predlaže se označavanje pješačke staze u Ulici Vile Velebita, kod kućnog broja 21, odnosno kod Konzum trgovine s obzirom da je to put koji koristi veliki broj djece, a kretanje je otežano zbog automobila koji su parkirani ispred trgovine kao i zbog nepropisno parkiranih automobila na nogostupu.
II. Predlaže se označavanje pješačkog prijelaza na izlazu s platoa gdje se nalazi Konzum trgovina, u smjeru zapada, kao i na cesti koja se nalazi između staze i ceste ispred Osnovne škole Vjenceslava Novaka te postavljanje stupića kako bi se omogućio prolaz djeci do škole.
III. Predlaže se jednosmjernost ulica oko škole.
IV. Predlaže se da se jednosmjernost ceste koja vodi od Ulice Vile Velebita kbr. 7 do kbr. 5.
V. Predlaže se označavanje parkirnih mjesta na mjestu posječenog stabla u Ulici Vile Velebita, kod Parka Žarka Manjkasa, ukoliko nije planirana sadnja novog stabla na istom mjestu.
VI. Predlaže se očevid kako bi se s predstavnicima nadležnog gradskog ureda raspravili zahtjevi članova Vijeća.

Ad. 10) Pitanja, prijedlozi i obavijesti

Predsjednica je obavijestila članove Vijeća da su ona i član Vijeća Vjekoslav Madunić preuzeli papirnate ručnike te toalet papir za potrebe Mjesnog odbora.

Završeno u 20,10 sati.

KLASA: 024-08/25-003/678
URBROJ: 251-13-11-6/007-25-2
U Zagrebu, 18. ožujka 2025.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer
